હવે ગત તા.૧ એપ્રિલ, ર૦૧૭થી પ્રારંભ થયેલા ર૦૧૭-૧૮ના નાણાકીય વર્ષમાં તંત્ર આગોતરા આયોજનરૂપે પૂર્વ ઝોનમાં ચતુર્વર્ષીય આકારણી હાથ ધરશે. આમ તો કોર્પોરેશન ચાલુ વર્ષે પણ બે ઝોનમાં ચતુર્વર્ષીય આકારણી હાથ ધરવાનું હતું, પરંતુ પૂર્વ ઝોન અન્ય બાકી ઝોન કરતાં મોટો છે. પૂર્વ ઝોનમાં આશરે ચાર લાખ મિલકત છે, જે પૈકી ૭૦ ટકા રહેણાક અને ૩૦ ટકા બિનરહેણાક હોઇ સત્તાધીશો ફક્ત પૂર્વ ઝોન ઉપર જ ધ્યાન કેન્દ્રિત કરશે.